একটি বোতলে চার চা-চামচ গ্লিসারিনের সঙ্গে দুই চা-চামচ অলিভ অয়েল মিশিয়ে রেখে দিন। গোসল শেষে ভালো করে পা মুছে নিয়ে এই মিশ্রণটিও লাগাতে পারেন। দীর্ঘদিন ধরে রোদে পুড়তে পুড়তে যাঁদের ত্বকে কালচে দাগ স্থায়ীভাবে বসে গেছে, তাঁদের জন্য বিশেষ কিছু স্ক্রাব ব্যবহারের পরামর্শ দিলেন শারমীন কচি। দাগ দ্রুত দূর করতে দুই দিন পর পর এই স্ক্রাবগুলো ব্যবহার করতে পারেন। ১ চা-চামচ করে বুটের ডালের বেসন, মাষকলাই ডালের বেসন আর মসুর ডালের বেসনের সঙ্গে নিমপাতার গুঁড়া, চন্দন বাটা মিশিয়ে ত্বকে লাগান। এ ছাড়া শঙ্খ গুঁড়া আর চন্দন কাঠের মিশ্রণও পায়ের কালো দাগ দূর করতে সাহায্য করে। ব্যবহারের জন্য চন্দন কাঠ পানি দিয়ে ভালো করে ঘষে নিন। এবার এর সঙ্গে ১ চা-চামচ শঙ্খ গুঁড়া আর ১ চা-চামচ গ্লিসারিন মিশিয়ে প্যাক তৈরি করে নিন। তিলের তেলের অ্যান্টি-অক্সিডেন্ট ত্বকের পোড়া ভাব দূর করার পাশাপাশি ত্বকের আর্দ্রতা জোগাতেও সাহায্য করে। রাতে ঘুমানোর আগে প্রতিদিন তিলের তেলের সঙ্গে অলিভ অয়েল মিশিয়ে ত্বকে লাগান। এতে করে পরদিন বাইরে বের হলেও আর রোদে পুড়বে না ত্বক। কারণ, পায়ের উপরিভাগের তেল সূর্যরশ্মির প্রভাব থেকে ত্বককে বাঁচাতে সাহায্য করবে।